CELEX: 62013CN0076
Language: fi
Date: 2013-02-12 00:00:00
Title: Asia C-76/13: Kanne 12.2.2013 — Euroopan komissio v. Portugalin tasavalta

27.4.2013   
            
            
               FI
            
            
               Euroopan unionin virallinen lehti
            
            
               C 123/11
            
         Kanne 12.2.2013 — Euroopan komissio v. Portugalin tasavalta
   (Asia C-76/13)
   2013/C 123/17
   Oikeudenkäyntikieli: portugali
   
      Asianosaiset
   
   
      Kantaja: Euroopan komissio (asiamiehet: P. Guerra e Andrade, G. Braun ja L. Nicolae)
   
      Vastaaja: Portugalin tasavalta
   
      Vaatimukset
   
   
               —
            
            
               Asiassa on todettava, ettei Portugalin tasavalta ole toteuttanut unionin tuomioistuimen asiassa C-154/09, Euroopan komissio vastaan Portugalin tasavalta, 7.10.2010 antaman tuomion (1) täytäntöönpanon edellyttämiä toimenpiteitä
            
         
               —
            
            
               Portugalin tasavalta on velvoitettava maksamaan komissiolle rahamääräinen seuraamus, jonka määrä on 43 264,64 euroa päivässä kyseisen tuomion täytäntöönpanoon saakka, alkaen tämän kanteen vireilletulosta siihen saakka kunnes kyseinen 7.10.2010 annettu tuomio on pantu täytäntöön
            
         
               —
            
            
               Portugalin tasavalta on velvoitettava maksamaan komissiolle kiinteämääräinen sakko, jonka määrä on 5 277,30 euroa päivässä ajalta, joka on kulunut 7.10.2010 annetun tuomio antamisen ja
               
                           —
                        
                        
                           sen täytäntöönpanon välillä, jos unionin tuomioistuin toteaisi, että Portugalin tasavalta on jo tosiasiallisesti pannut kyseisen tuomion täytäntöön ennen tämän kanteen nostamisajankohtaa
                        
                     
                           —
                        
                        
                           tämän kanteen nostamisajankohdan välillä, jos kyseistä tuomiota ei ole tosiasiallisesti pantu täytäntöön ennen tämän kanteen nostamisajankohtaa
                        
                     
         
               —
            
            
               Portugalin tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Yleispalveluvelvoitteista vastuussa olevia yrityksiä ei vielä ole nimetty yleispalveludirektiivin 3 artiklan 2 kohdan ja 8 artiklan 2 kohdan (2) mukaisessa menettelyssä. Sähköistä viestintää koskevassa Portugalin laissa pysytetään toisaalta edelleen voimassa kaikki asetuksella nro 31/2003 hyväksytyt, julkisten televiestintäpalvelujen myöntämiseen liittyvät perusteet, joiden mukaan yleispalveluja tarjoaa PT Comunicações vuoteen 2025 asti voimassa olevan konsessiosopimuksen nojalla. Komissio ehdottaa, että unionin tuomioistuin soveltaisi tuomiossaan vakavuuskerrointa 7 asteikolla 1–20.
   Kyseisellä laiminlyönnillä vaarannetaan televiestintämarkkinoiden vapauttamiseen liittyvien kilpailuoikeuden alan olennaisten tavoitteiden toteutuminen loukkaamalla unionin oikeuden perusperiaatteiden lisäksi myös syrjintäkiellon periaatetta. Kyseisellä rikkomisella vaarannetaan lisäksi yleispalveluvelvoitteiden tehokkuus, joka on yksi televiestintäoikeuden keskeisistä tavoitteista. Portugal Telecomilla nykyisin oleva konsessio on myönnetty sille ilman minkäänlaista julkista tai rajoitettua kilpailuttamista, eikä näin ollen ole taattu, että yleispalveluvelvoitteet suoritettaisiin mahdollisimman alhaisin kustannuksin ja että kilpailuolosuhteet olisivat sellaiset, että ne rajoittavat kiellettyjä markkinoiden vääristymiä.
   
      (1)  Kok., s. I-127.
   
      (2)  Yleispalvelusta ja käyttäjien oikeuksista sähköisten viestintäverkkojen ja -palvelujen alalla (yleispalveludirektiivi) 7.3.2002 annettu Euroopan parlamentin ja neuvoston direktiivi 2002/22/EY (EYVL L 108, s. 51).